Schamhaftichkeet

Schamhaftichkeet es ö Jevööl va Vorläjeheet, dä Ädrock, dat öt Persönnlichste, d Intimsphär vorletzt woode es. Di sich schamende Persun had dä Ädrock, bluußjestald z se, jätt jedooh z ha, watt jäje d Iihr övv dr Anstand vorstosse had.

En Reaktiun op dat Jevööl va Schamhaftichkeet es döck, dat öt dr Persun wärm sujar heeß weed, dat sö önö ruhe Kopp kitt, Reaktiune zeechd, di sö sälvs net mi onger Kontroll kitt. Mo sprechd dann van dörch öt vegetative Nervesüstem usjelößd Reaktiune.

 Wo öt Wood herkütt 
miniatur|right|D Schamhaftichkeet, dojestalld an ön ald Fijur
Dat Wood Schamhaftichkeet kütt van öt ald dütsche Wood Scama övv Skama suwi Skamo, dat met öt Huchdütsche Wood „Beschämung, Schande“ övversatze weed.

 Watt Schamhaftichkeet uslößd 
Beij völl Mänsche weed Schamhaftichkeet dörch dat Jevöhl va Nacktheed usjelöst, ävver och dr Vorloss van öt soziale Ömveld kann zo ön peinlich Situatiun vühre, di sun Reaktiun uslößt. Sich en ö sozial Ömveld net su z vorhalde, wi öt erwaad weed, vührt och zo Schamhaftichkeet. Äldere vorstönd öt döck net, dat Kenger hön Äldere net mi bütze welle, wenn anger Kenger zokikke.

 Vähle va Schamhaftichkeet 
Öt jitt Situatiune, wo Schamhaftichkeet van d Jesellschaff vörjeschrävve es. Öt weed erwaad, dat mo sich schamd, wenn mo unbekleed tösche ajetrocke Mänsche stehd. Vähld dat Jevööl, dann bestroovd d Jesellschaff di Persune. FKK es jätt, dat d Jesellschaff zo manche Zitte net akzepteere kutt un bestrovde. Vählende Schamhaftichkeet kann bes zm Jesechtsvorloss, sujar bes zm Usschloss us d Jemeenschaff vühre.

 Schamhaftichkeet un Religiun 
Bei d Chreste, Jüdde un em Islam had d Schamhaftichkeet met d Sünd z do, di Adam un Eva dörch dat Klaue van d Appel vam vorboone Boohm bejange hand. Sö es doher Deel van d Mänschwädung.

 Jätt z lääse 
 Övver öt Schame – Diss. Tübingen 2003 (PDF-Datei; 1,44 MB)

Saachjrupp:Jevööl